నేటి నుంచి సుప్రీం విచారణరెండు పాత తీర్పుల పరిశీలనన్యూఢిల్లీ, జూలై 18: ప్రైవసీ(గోప్యత) హక్కును రాజ్యాంగంలోని ప్రాథమిక హక్కు కింద ప్రకటించవచ్చా అనే అంశంపై సుప్రీంకోర్టులోని తొమ్మిది జడ్జిలతో కూడిన రాజ్యాంగ ధర్మాసనం విచారణ జరుపుతుంది. బుధవారం నుంచి ఈ విచారణ ప్రారంభం కానున్నది. సీజే ఖేహర్ నేతృత్వంలోని ఐదుగురు జడ్జిలతో కూడిన రాజ్యాంగ ధర్మాసనం మంగళవారం ఈ మేరకు ఆదేశాలిచ్చింది. ఈ అంశానికి సంబంధించి గతంలో ఖరక్ సింగ్, ఎంపీ శర్మల కేసుల్లో సుప్రీంకోర్టు ఇచ్చిన తీర్పులు సరైనవో కావో కొత్త రాజ్యాంగ ధర్మాసనం తేలుస్తుంది. ప్రైవసీ హక్కు ప్రాథమిక హక్కు కాదని ఈ రెండు కేసుల్లో సుప్రీం అభిప్రాయపడింది. ఖరక్  సింగ్ తీర్పును ఆరుగురు సభ్యులతో కూడిన ధర్మాసనం 1960లో వెలువరించగా, ఎంపీ శర్మ కేసులో తీర్పును 1950లో 8మంది సభ్యులతో కూడిన రాజ్యాంగ ధర్మాసనం ఇచ్చింది. ఈ తీర్పులను గమనంలో ఉంచుకుని కొత్తగా జరిగే విచారణలో రాజ్యాంగంలోని మూడో పార్ట్ కింద ప్రాథమిక హక్కుల జాబితాలోకి ప్రైవసీ హక్కును చేర్చవచ్చా అనే విషయాన్ని రాజ్యాంగ ధర్మాసనం క్షుణ్నంగా పరిశీలిస్తుంది. ఆధార్ స్కీము రాజ్యాంగబద్ధతను ప్రశ్నిస్తూ దాఖలైన పలు వ్యాజ్యాలపై విచారణ సందర్భంగా సుప్రీం ధర్మాసనం ఈ ఆదేశాలు జారీ చేసింది.
neti nunchi supreem vichaaranarendu paata teerpula pariseelananyuudillii, juulai 18: privesy(gopyata) hakkunu raajyaangamlooni praathamika hakku kinda prakatinchavacchaa ane amsampai supreenkortuloni tommidi jadjilatho kuudina raajyaamga dharmasana vichaarana jaruputundi. budhavaaram nunchi ee vichaarana praarambham kaanunnadi. seeje khehar netrutvamloni aiduguru jadjilatho kuudina raajyaamga dharmasana mangalavaaram ee meraku aadesaalichindi. ee amsaaniki sambandhinchi gatamlo kharak sing, empy sarmala kesullo supreenkortu ichina teerpulu sarainavo kaavo kotta raajyaamga dharmasana telustundi. privesy hakku praathamika hakku kaadani ee rendu kesullo supreem abhipraayapadindi. kharak  sing teerpunu aaruguru sabhyulatho kuudina dharmasana 1960loo veluvarinchagaa, empy sharma kesulo teerpunu 1950loo 8mandi sabhyulatho kuudina raajyaamga dharmasana ichindi. ee teerpulanu gamanamlo unchukuni kottagaa jarige vichaaranalo raajyaangamlooni moodo part kinda praathamika hakkula jaabitaaloki privesy hakkunu cherchavacha ane vishayaanni raajyaamga dharmasana kshunnamgaa pariseelistundi. adhar skeemu raajyaangabaddhatanu prasnistuu daakhalaina palu vyaajyaalapai vichaarana sandarbhamgaa supreem dharmasana ee aadesaalu jaarii chesindi.